Document ID: 31995R1688

Komisjoni määrus (EÜ) nr 1688/95,
11. juuli 1995,
millega muudetakse määrust (EÜ) nr 2883/94, millega kehtestatakse Kanaari saarte jaoks nõukogu määruse (EMÜ) nr 1601/92 artiklites 2, 3, 4 ja 5 sätestatud erimeetmetega hõlmatud põllumajandussaaduste ja -toodete prognoositav tarnebilanss
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. juuni 1992. aasta määrust (EMÜ) nr 1601/92 teatavate põllumajandussaaduste suhtes Kanaari saartele kohaldatavate erimeetmete kohta, [1] viimati muudetud määrusega (EÜ) nr 3290/94, [2] eriti selle artikli 3 lõiget 4,
ning arvestades, et:
komisjoni määrusega (EÜ) nr 2790/94, [3] muudetud määrusega (EMÜ) nr 2883/94, [4] nähakse ette üksikasjalikud eeskirjad Kanaari saartele teatavate põllumajandussaaduste tarnimise erikorra rakendamiseks;
määrusega (EÜ) nr 2883/94 kehtestatakse Kanaari saarte jaoks puu- ja köögiviljatoodete prognoositav bilanss ajavahemikuks 1. juuli 1994 - 30. juuni 1995; seda bilanssi võib vajaduse korral muuta ning aasta jooksul võib koguseid kohandada piirkonna vajaduste põhjal kehtestatud üldkoguse raames; pidades silmas puu- ja juurviljatoodete vajadust Kanaari saartel 1994/95. turustusaasta lõpus, tuleks sellest tulenevalt muuta määruse (EÜ) nr 2883/94 XI lisa alates 1. juunist 1995;
käesoleva määrusega ettenähtud meetmed on kooskõlas puu- ja köögiviljatooteturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 2883/94 XI lisa asendatakse käesoleva määruse lisaga.
Artikkel 2
Käesolev määrus jõustub kolmandal päeval pärast selle avaldamist Euroopa Ühenduste Teatajas.
Käesolevat määrust kohaldatakse alates 1. juunist 1995.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 11. juuli 1995

Labels: 3
18
17
5